El sol atopóla sentada colos pies enterraos nel sable ferroso, el barcu ya desaparecíu nel horizonte. Nun sabía cuántu tiempu llevaba ellí llantada, la mirada n’ayén, cuidando no aguarona que fuera Beatriz cola so cara d’atolinada, dexándo-y un muertu pistonudu.
#000002
De sutrucu diose cuenta de que tenía los pies fríos.
#000003
Siempres-y prestara andar descalza. Cuando taba casada, a los distintos maríos llamába-yos muncho l’atención, pero ella nunca fuera sincera dafechu con nengún d’ellos.
#000004
Siempre tuviera los pies grandes, yá dende cría. Bien que se rieren d’ella nel Campo, media docena de vides atrás nel tiempu. Tenía diez años cuando-y mercaron los primeros zapatos. Daquella’l dictador Trujillo sacara una llei pola que nun se podía dir a clase descalzu y la familia d’ella yera probe. Tenía una hermana mayor que diba a clase a primera hora y, cuando salía, cruciábase con ella p’apurri-y les alpargates. Ventayes de tener los pies grandes, que calzabes lo mesmo qu’una que te sacaba dos años. Un día la hermana entrara en casa d’una tía a tomar agua y ella nun se decató y siguió hasta la escuela. Bien que se rieron d’ella. La maestra nun la dexó salir al patiu y díxo-y que descalza nun podía siguir asistiendo a clase. La madre vendió un par de chives y al otru día estrenó unes alpargates. Tuvo dellos meses lloca de contenta, nun paraba d’enseñales a les visites.
#000005
Dende entós gastara milenta zapatos, agora mesmo tenía seis pares de Blahnik na zapatera, anque diba muncho que nun los ponía, pero quedára-y la zuna de descalzase pa sentir el tarrén na planta los pies, sintíase asina más llibre, más averada a aquella neña inxenua y feliz que dalguna vegada foi.
#000006
Foi fácil abondo. Acabara metíu nun maletu xusto naquel barcu que contemplara pasar dende la playa de sable ferroso na qu’agora taba. Nada la vinculaba con ella y l’hestorial del médicu alemán que facturara la maleta casaba bien con que pasare una llarga temporada na solombra.
#000018
Cuidaba que nun-yos diba dicir res a les ñetes. Nun teníen por qué saber del so pasáu, como nunca lo supieren los homes colos que tuvo. Yera abondo con que supieren que siempres diben tener a la güela velando por elles.
#000019